Avačios užutėkis

Avačios užutėkis arba Avačios įlanka () – Ramiojo vandenyno dalis, įsiterpusi į Kamčiatkos pusiasalio (Rusija) pietrytinį krantą. Ilgis 24 km, didžiausias plotis 8 km, žiočių plotis 3 km, didžiausias gylis 26 metrai. Įlankos krantai aukšti, statūs. Įteka Avačios ir Paratunkos upės.

Prie Avačios įlankos įsikūręs Kamčiatkos Petropavlovsko uostamiestis bei uždaras Viliučinsko miestas (povandeninių laivų bazė). Užutėkyje yra ryškus objektas – uolos „Trys broliai“.

 Šaltiniai 

Kategorija:Ramiojo vandenyno įlankos
Kategorija:Rusijos įlankos